1. ΠΡΟΕΔΡΙΚΟΝ ΔΙΑΤΑΓΜΑ της 9/15 Μαΐου 1931 Περί δημοτικών και κοινοτικών κτηματολογίων. Άρθρ.1.-«Τα υπό του άρθρ.16 του κώδικος της νομοθεσίας περί δήμων και κοινοτήτων ως αντικατεστάθη δια του άρθρ.1 του Νόμ.4108 προβλεπόμενα δημοτικά και κοινοτικά κτηματολόγια εισί βιβλία των οποίων ο τύπος ορίζεται δι’ αποφάσεως του Υπουργού των Εσωτερικών. Ταύτα συμπληρούνται κατά την πρώτην εφαρμογήν του νόμου επί τη βάσει των στοιχείων της κατά το άρθρ.5 του παρόντος εκθέσεως. Δι’ έκαστον δήμον ή κοινότητα συντάσσεται ίδιον κτηματολόγιον, δι’ έκαστον δε κτήμα διατίθεται ιδία σελίς εν αυτώ». Αντικατεστάθη ως άνω δια του Π.Δ.22/ 30 Δεκ.1931. Άρθρ.10.-Περί της δικασίμου ειδοποιούνται ο ασκήσας την προσφυγήν, ως και ο δήμος ή η κοινότης ένα τουλάχιστον μήνα προ ταύτης, επιμελεία του προέδρου, δια δικαστικού κλητήρος. Καλούνται δ’ ούτοι όπως εντός 15 ημερών υποβάλωσι τας προτάσεις των, τας οποίας δικαιούνται ν’ αναπτύξωσι κατά την προφορικήν συζήτησιν. Άρθρ.11.-«Αι αποφάσεις του δικαστηρίου εκδίδονται ειδικώς ητιολογημέναι, το βραδύτερον εντός μηνός από της δικασίμου, καταρτίζονται δε εις τριπλούν. Εάν η προσφυγή γίνει δεκτή, τροποποιείται αναλόγως η πρωτοβάθμιος απόφασις. Αι αποφάσεις του δικαστηρίου μετά του όλου φακέλλου των υποθέσεων παραδίδονται τη νομαρχία επί αποδεικτικώ παραλαβής. Αι διατάξεις των άρθρ.2-4 του παρόντος εφαρμόζονται αναλόγως και επί των δευτεροβαθμίων διοικητικών δικαστηρίων». Σελ.76(α) Τεύχος Ζ72-Σελ.12 Άρθρ.12.-«Εντός 5 ημερών αφ’ ης καταστή οριστική η απόφασις της πρωτοβαθμίου επιτροπής ή του δευτεροβαθμίου δικαστηρίου, ο πρόεδρος μετά του γραμματέως, της πρωτοβαθμίου μεν επιτροπής εάν δεν υπεβλήθη προσφυγή, του δευτεροβαθμίου δε δικαστηρίου εάν υπεβλήθη και εκρίθη τοιαύτη, μεριμνώσι περί της συμπληρώσεως των στηλών του κτηματολογίου, ευθυνόμενοι άλλως επί παραβάσει καθήκοντος. Έκαστον φύλλον του κτηματολογίου υπογράφεται παρά πάντων των μελών της επιτροπής». Άρθρ.13.-«Εκ των ούτω καταρτισθέντων κτηματολογίων έν μεν των πρωτοτύπων κρατείται εις την νομαρχίαν, εκ δε των λοιπών δύο, το μεν αποστέλλεται εις τον δήμον ή την κοινότητα, το δε εις το κατά το άρθρ.10 αρμόδιον ειρηνοδικείον. Αι εκθέσεις της τε πρωτοβαθμίου επιτροπής, και του δευτεροβαθμίου δικαστηρίου, συρραπτόμεναι μετά των οικείων διαγραμμάτων κατά κοινότητα ή δήμον αποτελούσιν ίδια βιβλία, άτινα κατατίθενται εις το αρχείον του ειρηνοδικείου της περιφερείας των». Τα άρθρ.11-13 αντικατεστάθησαν ως άνω υπό του Π.Δ.22/30 Δεκ.1931. 3.Α.θ.1 Κτηματολόγια Δήμων και Κοινοτήτων Άρθρ.14.-Αποφάσει της νομαρχίας ανατίθεται εις ένα των παρ’ αυτή εισηγητών ή γραμματέων η παρακολούθησις του έργου των επιτροπών. Επιμελεία του υπαλλήλου τούτου τηρείται βιβλίον εν ω αναγράφονται: Ι.1)Τα ονόματα των μελών των πρωτοβαθμίων επιτροπών, 2)η απόφασις της νομαρχίας, περί του χρόνου ενάρξεως του έργου των, 3)η τυχόν ταχθείσα προθεσμία προς διεξαγωγήν αυτού, 4)η χρονολογία καταρτίσεως των κτηματολογίων και 5)η χρονολογία του αποδεικτικού παραλαβής αυτών υπό της νομαρχίας. ΙΙ.1)Τα ονόματα των μελών του δευτεροβαθμίου διοικητικού δικαστηρίου, 2)η χρονολογία των αποδεικτικών παραλαβής των κτηματολογίων μετά των ασκηθεισών προσφυγών, 3)η χρονολογία της πρώτης δικασίμου, 4)η προθεσμία υποβολής της εκθέσεως των τυχόν ορισθέντων εισηγητών ως και η χρονολογία αυτής, 5)η χρονολογία της δευτέρας δικασίμου, 6)η χρονολογία εκδόσεως των αποφάσεων του δικαστηρίου και 7)η χρονολογία του αποδεικτικού παραλαβής των αποφάσεων υπό της νομαρχίας. Επί τη βάσει της ούτω γενομένης παρακολουθήσεως υπό της νομαρχίας και των αναφορών των προέδρων των επιτροπών, υποχρέων όπως καταγγέλωσι πάσαν αμέλειαν των μελών ασκείται ο υπό του νόμου προβλεπόμενος έλεγχος. Άρθρ.15.-Οι όροι της προσλήψεως παρά ταις επιτροπαίς των ιδιωτών μηχανικών, τοπογράφων ή εμπειροτεχνών καθορίζονται δι’ αποφάσεως της νομαρχίας. Δια της αποφάσεως ταύτης ρυθμίζονται και τα της κατανομής της αμοιβής των εις τους δήμους και τας κοινότητας όταν είναι αναγκαία αύτη εκ των όρων της προσλήψεως. Εν τη περιπτώσει ταύτη το έκαστον δήμον και κοινότητα βαρύνον ποσόν της αμοιβής καταβάλλεται εις το ταμείον του εξ αυτών οριζομένου υπό της νομαρχίας. Υπό του δήμου δε τούτου ή κοινότητος ενεργείται και η διαχείρισις των οικείων εσόδων και δαπανών αναγραφομένων εν ιδίω κεφαλαίω του προϋπολογισμού. Περί της επιστροφής των τυχόν περισσευμάτων εις τους εισενεγκόντας προβλέπει η νομαρχιακή απόφασις. Αι υπό του παρόντος άρθρου προβλεπόμεναι αποφάσεις των νομαρχιών ανακοινούνται τω υπουργείω των Εσωτερικών, το οποίον δύναται να ακυροί ή μεταρρυθμίζη ταύτας. Άρθρ.16.-Αι εν γένει δια τον καταρτισμόν των κτηματολογίων δαπάναι προϋπολογίζονται υπό της νομαρχίας και ανακοινούνται εις τους οικείους δήμους και κοινότητας προς χορήγησιν αναλόγων πιστώσεων. Εν περιπτώσει παραλείψεως των δήμων και κοινοτήτων να συμμορφωθώσιν, αι δαπάναι αύται ως υποχρεωτικαί, αναγράφονται υπό της νομαρχίας αυτεπαγγέλτως εις τους προϋπολογισμούς των δια των αρχικών ή αναθεωρητικών αποφάσεων αυτής. Άρθρ.17.-Η αποζημίωσις και τα οδοιπορικά έξοδα των δικαιουμένων τοιούτων μελών των πρωτοβαθμίων επιτροπών και δευτεροβαθμίων διοικητικών δικαστηρίων ως και τα λοιπά έξοδα εν γένει, βεβαιούνται δια πρακτικών των επιτροπών και δικαστηρίων τούτων, και καταβάλλονται, επί τη βάσει των πρακτικών, εις τους δικαιούχους, δι’ ενταλμάτων των οικείων δημάρχων και προέδρων κοινοτήτων. Επιτρέπεται όπως κατόπιν αιτήσεως των προέδρων των ως άνω επιτροπών και δικαστηρίων αναλαμβάνωνται υπό των δημάρχων και προέδρων κοινοτήτων δι’ ενταλμάτων, επ’ ονόματι των εκδιδομένων επί αποδόσει λογαριασμού, αι οικείαι πιστώσεις και χορηγώνται αύται εις τους ως άνω προέδρους των επιτροπών και δικαστηρίων υπό τύπον προκαταβολής, της τακτοποιήσεως γινομένης κατά τας διατάξεις του πρώτου εδαφίου του παρόντος άρθρου. Άρθρ.18.-Οι δήμοι και αι κοινότητες επί τη βάσει των κτηματολογίων προβαίνουσιν εις την κατασκευήν καταλλήλων μονίμων οροσήμων ως και εις την περίφραξιν όπου είναι αύτη δυνατή των κτημάτων των, κατά τα ειδικώτερον υπό του Υπουργείου των Εσωτερικών διαταχθησόμενα. Άρθρ.19.-(Αποφάσει του Υπουργείου των Εσωτερικών καθορίζεται ωρισμένος τύπος καταρτίσεως των κτηματολογίων, βιβλίων παρακολουθήσεως και λοιπά). Κατηργήθη υπό του Π.Δ.22/30 Δεκ. 1931 Άρθρ.2.-Αι επιτροπαί καταρτίσεως δημοτικών και κοινοτικών κτηματολογίων ευρίσκονται εν απαρτία παρόντων απάντων των μελών των, αποφαίνονται δε κατά πλειοψηφίαν. Αι επιτροπαί συνέρχονται και εκτελούσι τα έργα των επιμελεία του προέδρου αυτών. Ο πρόεδρος καταρτίζει το πρόγραμμα των εργασιών των επιτροπών, δύναται δε να αναθέση ωρισμένας εργασίας εις τα μέλη αυτών ως εισηγητάς. Άρθρ.20.-Αι υπό του νόμου προβλεπόμεναι μεταβολαί εις τα κτηματολόγια βεβαιούνται δια πρακτικών του ειρηνοδίκου, υφ’ ου και σημειούνται αύται εις το παρά τω ειρηνοδικείω τηρούμενον κτηματολόγιον. Αντίγραφον του κατά το εδάφ.1 πρακτικού ως και του τροποποιηθέντος διαγράμματος κοινοποιείται υπό του ειρηνοδίκου εις τον δήμον ή κοινότητα και την νομαρχία, υφ’ ων επιφέρεται η οικεία μεταβολή εις τα παρ’ αυταίς τηρούμενα κτηματολόγια. Δια την εκτέλεσιν των υπό του παρόντος άρθρου διατασσομένων υποχρεούνται τόσον οι δήμοι και αι κοινότητες όσον και αι δημόσιαι αρχαί, όπως ανακοινώσιν εις τους αρμοδίους ειρηνοδίκας τας μεταβολάς και αποστέλλωσιν αυτοίς τα οικεία στοιχεία. Σελ. 77 Κτηματολόγια Δήμων και Κοινοτήτων 3.Α.θ.1 Άρθρ.3.-Ο χρόνος ενάρξεως του έργου των επιτροπών ορίζεται αποφάσει της νομαρχίας. Υπό της νομαρχίας δύναται να τάσσεται επίσης προθεσμία πρός διεξαγωγήν αυτού. Άρθρ.4.-Δια την κατάρτισιν των κτηματολογίων υποχρεούνται αι δημοτικαί και κοινοτικαί αρχαί, όπως παρέχωσι εις την επιτροπήν άπαντα τα πρός τούτο στοιχεία (τίτλους, διαγράμματα κλπ.) συνοδεύουσαι ταύτα μετά λεπτομερούς πίνακος, εμφαίνοντος τα κτήματα ως και πάντα τα αφορώντα αυτά στοιχεία και πληροφορίας. Επίσης αι δημόσιαι αρχαί ως και τα νομικά πρόσωπα δημοσίου δικαίου υποχρεούνται, όπως παρέχωσιν πάσαν πληροφορίαν ως και παν στοιχείον το οποίον ήθελε ζητηθή παρά της επιτροπής ή παρά των κατά το άρθρ.2 εισηγητών. Εν περιπτώσει αμελείας ή αρνήσεως η επιτροπή αναφέρεται εις την νομαρχίαν. Η επιτροπή συλλέγει επίσης στοιχεία και πληροφορίας και παρά των ενδιαφερομένων ως και των δυναμένων να παράσχωσι τοιαύτας ιδιωτών. Άρθρ.5.-Πρός καταρτισμόν των κτηματολογίων αι επιτροπαί συντάσσουσι: 1.Έκθεσιν περί των κτημάτων, εν η εμφαίνονται άπαντα τα υπό του νόμου προβλεπόμενα στοιχεία, οι τίτλοι εφ’ων στηρίζονται τα δικαιώματα των δήμων και κοινοτήτων και αι τυχόν υφιστάμεναι αμφισβητήσεις. Εν τη εκθέσει των ταύτη αι επιτροπαί υποχρεούνται να περιλάβωσι προσέτι και πάντα τα στοιχεία δι’ ων θέλουσι συμπληρωθή αι στήλαι του δια της αποφάσεως του Υπουργού των Εσωτερικών καθωρισμένου τύπου κτηματολογίου. 2.Τα διαγράμματα των κτημάτων. Η τε έκθεσις και τα διαγράμματα συντάσσονται εις διπλούν και παραλαμβάνονται παρά του προέδρου των επιτροπών. Ο πρόεδρος δημοσιεύει προκήρυξιν δι’ επικολλήσεως εις τας εξωθύρας των δημοτ. και κοινοτ. καταστημάτων, ως και των ναών, προκειμένου δε περί δήμων και δια δύο τουλάχιστον ημερησίων εφημερίδων εκ των εκδιδομένων εν πόλει εγγύτερον κειμένη πρός τον δήμον και εχουσών ευρείαν κυκλοφορίαν, περί της καταστάσεως των κτηματολογίων και του τόπου εκθέσεως αυτών. Η δημοσίευσις της προκηρύξεως δι’ επικολλήσεως γίνεται παρά δημοσίου, δημοτικού ή κοινοτικού υπαλλήλου συντασσομένου αποδεικτικού. Άρθρ.6.-Αι κατά των αποφάσεων των πρωτοβαθμίων επιτροπών προσφυγαί ασκούνται εντός μηνός από της δημοσιεύσεως της προκηρύξεως, επιδίδονται δε εις τον πρόεδρον των επιτροπών τούτων. (Αντί για τη σελ.75) Σελ.75(α) Τεύχος Ζ72-Σελ.11 Κτηματολόγια Δήμων και Κοινοτήτων 3.Α.θ.1 Άρθρ.7.-Οι ασκούντες προσφυγάς ιδιώται υποχρεούνται, όπως ορίζωσιν άμα και αντίκλητον αυτών κατοικούντα εν τη έδρα του διοικητικού δικαστηρίου. Άρθρ.8.-Μετά την πάροδον της κατά το άρθρ.6 προθεσμίας ασκήσεως προσφυγής, τα κτηματολόγια εν περιπτώσει μεν ασκήσεως προσφυγής αποστέλλονται μετά ταύτης ως και των αποδεικτικών δημοσιεύσεως και αντιτύπων των εφημερίδων εις τον πρόεδρον του δευτεροβαθμίου διοικητικού δικαστηρίου παρά του προέδρου της πρωτοβαθμίου επιτροπής, εν περιπτώσει δε μη ασκήσεως προσφυγής εις την νομαρχίαν, συντασσομένου αποδεικτικού παραλαβής. Άρθρ.9.-Ο πρόεδρος του δευτεροβαθμίου διοικητικού δικαστηρίου υποχρεούται όπως εντός μηνός από της παραλαβής της προσφυγής συγκαλέση εις συνεδρίασιν τούτο και εισαγάγη την υπόθεσιν πρός κατ’ αρχήν συζήτησιν. Κατά την συζήτησιν ταύτην το δικαστήριον ή παραπέμπει την υπόθεσιν εις εισηγητήν ή εισηγητάς εκ των μελών του, δυνάμενον να διατάξη και επιτόπιον εξέτασιν, ή ορίζει δικάσιμον πρός οριστικήν συζήτησιν της υποθέσεως άνευ άλλης προδικασίας. Εν περιπτώσει παραπομπής της υποθέσεως εις εισηγητάς, τάσσεται αυτοίς προθεσμία εκτελέσεως του οικείου έργου των, επανεισάγεται δι’ η υπόθεσις πρός οριστικήν συζήτησιν επιμελεία του προέδρου, το βραδύτερον δ’ εντός δύο μηνών από της υποβολής της εισηγήσεως.